Ali Khamenei

Ali Khamenei (perseg: علی خامنه ای), ganet d'an 19 a viz Ebrel 1939 e Mashhad (Stad Impalaerel Iran), ha lazhet en ur vombezadeg en e di d'an 28 a viz C'hwevrer 2026 Iran's Supreme Leader Ayatollah Ali Khamenei killed in US-Israel attack, BBC, 01 Meurzh 2026., e Tehran (Republik Islamek Iran) gant lu Israel hag ar Stadoù-Unanet, a oa un ayatollah iranat ha penn uhelañ an Dispac'h Islamek eus 1989 betek e varv. Bet e oa ebt ivez prezidant Republik Islamek Iran etre 1981 ha 1989 .

Deuet da gQom e 1958, heuliet en deus kentelioù Ruhollah Khomeini. En em lakaat a reas Khamenei da enebiñ ouzh Mohammad Reza Pahlavi, Chah Iran, ha harzet e voe c'hwec'h gwech a-raok bezañ harluet e-pad tri bloaz gant renad ar Shah. Un den a-bouez e oa Khamenei e-kerzh Dispac'h Iran 1978-1979, ha goude bezañ bet berzh en deus dalc'het meur a garg e Republik Islamek Iran nevez-savet. Goude marv Khomeini e 1989 e voe dilennet Khamenei da benn uhelañ gant Bodadeg an Arbennigourien.

Sellet e vez outañ abaoe 2002 evel ezel pennañ Ahel ar Rezistañs, un emglev a vod an Hamas, an Hezbollah, Bachar al-Assad hag an Houthied, a vez armet gantañ a-enep Israel hag ar Stadoù-Unanet. E miz Even 2025 e talc'h ouzh ar re-se e-pad Brezel an 12 devezh, a oa e bal diskar anezhañ ha distrujañ ar programm nukleel iranat. 

Burutellerien Khamenei a selle outañ evel un despot gwaskus, kiriek eus muntroù a-vil-vern. E reizhegezh er galloud a veze lakaet en arvar ingal, dreist-holl e-pad ar manifestadegoù da-heul marv Masha Amini pe ar re e 2025-2026, a voe gwasket garv gantañ. 

D’an 28 a viz C’hwevrer 2026 e oa bet roet lañs gant ar Stadoù-Unanet hag Israel d’un obererezh milourel a-gevret a-enep Iran. Da-geñver an argadenn-se e oa bet distrujet annez an heñcher meur e Teheran. Prezidant ar Stadoù-Unanet, Donald Trump, a embannas goude-se e oa bet lazhet Ali Khamenei e-pad ur vombezadeg. 

 Notennoù 

Rummad:Ganedigezhioù 1939
Rummad:Marvioù 2026
Rummad:Prezidanted Iran